Aavo Pikkuus

Aavo Pikkuus, nado en Karepa o 23 de novembro de 1954, é un ex ciclista estoniano, medalla de ouro olímpico coa Unión Soviética.

 Traxectoria 
Foi campión do seu país en 1972 e de 1974 a 1981 Pikkuus foi parte do equipo olímpico soviético. Nas Olimpiadas de Montreal (1976) gañou o ouro contrarreloxio por equipos con Anatoli Chukanov, Valeri Kaminski e Vladimir Chaplygin. Nos campionatos do mundo gañou o ouro nos 100 km por equipos en 1977 e a prata en 1975 e 1978. En 1977 Pikkuus gañou a Carreira da Paz .

Foi declarado deportista estoniano do ano en 1974 e 1978. Logo de se retirar do ciclismo en 1981 converteuse en piloto de rallies e en 1983 gañou o Rally de Saaremaa.

En 2001 recibiu a Orde da Cruz Vermella Estonia de terceira clase.

 Véxase tamén 
 Ligazóns externas 
 Biografía no ESBL

Categoría:Ciclistas de Estonia
Categoría:Nados en Estonia
Categoría:Nados en 1954
Categoría:Pilotos de rally
Categoría:Medallistas olímpicos en ciclismo
Categoría:Ciclistas olímpicos da Unión Soviética
Categoría:Medallistas olímpicos de ouro pola Unión Soviética
Categoría:Medallistas nos Xogos Olímpicos de 1976
Categoría:Ciclistas nos Xogos Olímpicos de 1976